**П Р О Т О К О Л**

**№4**

**от заседание на Общински съвет Иваново, област Русе**

**проведено на 28.12.2023 г. в заседателната зала на Община Иваново, област Русе**

На 28.12.2023 г. от 11,00 часа Общинския съвет при Община Иваново, област Русе проведе заседание.

На заседанието присъстваха 11 общински съветника при общ брой 13.

Отсъстваха: г-жа Айгюле Мехмедова

Г-н Емил Братованов

В работата на Общинския съвет взеха участие

Г-н Георги Миланов – Кмет на Община Иваново

Кметове на кметства и кметски наместници в Община Иваново.

Председателят на Общински съвет Иваново - г-н Драшков обяви, че има необходимия кворум и на основание чл.27, ал.2 от ЗМСМА и чл.62, ал.1 от Правилника за организацията и дейността на общинския съвет, неговите комисии и взаимодействието му с общинската администрация (мандат 2019-2023 година), откри заседанието.

КВОРУМ: 11

Г-н Мариян Драшков – Уважаеми общински съветници, уважаеми г-н Миланов, кметове и кметски наместници, имате покани с дневния ред, в който предлагам да настъпят следните промени – докладна записка вх.№ 511 относно Одобряване на План - сметката за приходи и разходи за такса битови отпадъци през 2024 г. на община Иваново да стане точка 6, а текущи въпроси и питания да стане точка 7. Имате ли други предложения за изменение?... Няма. Който е съгласен с така предложения дневен ред, моля да гласува!

ГЛАСУВА СЕ:

“за” – 11 гласа; “против” – няма; “въздържали се” – няма

Заседанието премина при следния

Д Н Е В Е Н Р Е Д

1. Вземане на решение за определяне на пазарна цена и провеждане на търг с тайно наддаване за продажба на недвижим имот – частна общинска собственост, находящ се в с. Щръклево, общ. Иваново, обл. Русе.

Вносител: Георги Миланов – Кмет на Община Иваново

Докладна записка вх. № 491/ 11.12.2023 г.

2. Представяне на Програма за управление на Кмета на Община Иваново за мандат 2023-2027 година.

Вносител: Георги Миланов – Кмет на Община Иваново

Докладна записка вх. № 496/ 13.12.2023 г.

3. Продажба на имот № 504.319 по плана на новообразуваните имоти по § 4 ал. 6 от ПЗР на ЗСПЗЗ за с. Пиргово, местност „Одяланика/ Капаклийка“, общ. Иваново, обл. Русе, на собственик на законно построена върху имота сграда.

Вносител: Георги Миланов – Кмет на Община Иваново

Докладна записка вх. №497/ 13.12.2023 г.

4. Вземане на решение за определяне на пазарна цена и провеждане на търг с тайно наддаване за продажба на имот №504.233 по плана на новообразуваните имоти по §4, ал.6 от ПЗР на ЗСПЗЗ на с. Пиргово, общ. Иваново, обл. Русе.

Вносител: Георги Миланов – Кмет на Община Иваново

Докладна записка вх. № 499/ 15.12.2023 г.

5. Изменение и допълнение на Решение №16 по Протокол № 3/ 07.12.2023 г. на Общински съвет Иваново.

Вносител: Георги Миланов – Кмет на Община Иваново

Докладна записка вх. №501/ 20.12.2023 г.

6. Одобряване на План - сметката за приходи и разходи за такса битови отпадъци през 2024 г. на община Иваново.

Вносител: Георги Миланов – Кмет на Община Иваново

Докладна записка вх. №511/ 28.12.2023 г.

7. Текущи въпроси и питания.

ПО ПЪРВА ТОЧКА:

Г-н Мариян Драшков – Докладна записка №491 относно Вземане на решение за определяне на пазарна цена и провеждане на търг с тайно наддаване за продажба на недвижим имот – частна общинска собственост, находящ се в с. Щръклево, общ. Иваново, обл. Русе. Давам думата на г-н Градев за становище на втора комисия?

Г-н Николай Градев – Разгледахме докладната записка на заседание на постоянните комисии, втора комисия сме с положително становище.

Г-н Мариян Драшков – Благодаря. Давам думата за становище на трета комисия?

Г-н Димчо Киряков – Положително становище.

Г-н Мариян Драшков – Благодаря. Давам думата за становище на първа комисия?

Г-н Никола Пеков – Подкрепяме докладната записка.

Г-н Мариян Драшков - Имате думата за изказвания... Няма желаещи. Преминаваме към поименно гласуване.

ГЛАСУВА СЕ:

|  |  |  |
| --- | --- | --- |
| **№** | **Име, презиме, фамилия** | **Гласувал** |
| 1. | Айгюле \*\*\*\*\*\* Мехмедова | - |
| 2. | Айсел \*\*\*\*\*\*\* Палова | за |
| 3. | Георги \*\*\*\*\*\*\*\* Бодуров | за |
| 4. | Димчо \*\*\*\*\*\*\* Киряков | за |
| 5. | Емил \*\*\*\*\*\*\*\*\* Братованов | - |
| 6. | Ивайло \*\*\*\*\*\*\* Христов | за |
| 7. | Ивалинка \*\*\*\*\*\*\*\* Цанкова | за |
| 8. | Калоян \*\*\*\*\*\*\* Кънев | за |
| 9. | Мариян \*\*\*\*\*\*\*\* Драшков | за |
| 10. | Никола \*\*\*\*\* Пеков | за |
| 11. | Николай \*\*\*\*\*\*\*\*\*\* Градев | за |
| 12. | Росица \*\*\*\*\*\*\*\*\* Кирова | за |
| 13. | Теодор \*\*\*\*\*\* Тодоров | за |

“за” – 11 гласа; “против” – няма; “въздържали се” – няма

Общинския съвет прие

Р Е Ш Е Н И Е

№31

На основание чл. 21, ал. 1, т. 8 и ал. 2 във връзка с чл. 27, ал. 4 и ал. 5 от Закона за местното самоуправление и местната администрация (ЗМСМА), чл. 35, ал. 1, във връзка с чл. 41, ал. 2 от Закона за общинската собственост (ЗОС) и чл. 72, във вр. с 68, ал. 1 от Наредба № 10 за реда на придобиване, управление и разпореждане с имоти и вещи – общинска собственост на община Иваново (НРПУРИВОбС), област Русе, Общински съвет Иваново РЕШИ:

**1. Дава съгласие** за обявяване на публичен търг за продажба недвижим имот – частна общинска собственост, представляващ имот **501.1262, кв. 85** с площ от 490 кв.м., по кадастрален план на с. Щръклево, ЕКАТТЕ: 84049, общ. Иваново, обл. Русе, одобрен със Заповед № РД-02-14-2158/15.12.2000 г. на МРРБ и ПУР, решение № 269/26.01.2006 г. на ОбС Иваново, отреден за жилищно застрояване, с административен адрес: ул. „Роза“, при граници и съседи: север – УПИ X-2555, изток – ПИ 501.1260 и ПИ 501.1261, юг – ПИ 501.1263, запад – улица. За имота е съставен Акт за частна общинска собственост № 524/24.11.2011 г., вписан в Служба по вписванията – Русе под вх. рег. № 15547/02.12.2011 г., акт № 91, том 39, н.д. 8036.

**2**. На основание чл. 41, ал. 2 от ЗОС **определя** пазарна цена за имота, въз основа на пазарната оценка, изготвена от инж. Сия Михайлова, притежаваща сертификат за оценителска правоспособност с рег. № 100100176 от 14.12.2009 г. за оценка на недвижими имоти, издаден от Камарата на независимите оценители в България, в размер на **7 530,00 (седем хиляди петстотин и тридесет лева)** без ДДС, която се приема за начална цена при провеждане на публичния търг за продажба на имота.

**3. Определя** вида на търга – с тайно наддаване по реда на чл. 74 от НРПУРИВОбС.

**4. Определя** 30 на сто от постъпленията от продажбата на имота да се използват за финансиране на изграждането, за основен и текущ ремонт на социалната и техническата инфраструктура на с. Щръклево, общ. Иваново, обл. Русе.

**5.** **Дава съгласие** да бъде допълнена Годишната програма за управление и разпореждане с имоти – общинска собственост на Община Иваново за 2023 г.

**6. Възлага** на Кмета на Общината след влизане в сила на решението да предприеме необходимите действия по изпълнението му.

ПО ВТОРА ТОЧКА:

Г-н Мариян Драшков – Докладна записка №496 относно Представяне на Програма за управление на Кмета на Община Иваново за мандат 2023-2027 година. Давам думата на г-н Пеков за становище на първа комисия?

Г-н Никола Пеков – Сроковете са спазени, самата програма е обвързана с други стратегически документи на Общината, положително становище.

Г-н Мариян Драшков – Благодаря. Давам думата за становище на втора комисия?

Г-н Николай Градев – Отворен документ е, при необходимост винаги може да бъде допълнена или изменена, втора комисия сме с положително становище.

Г-н Мариян Драшков – Благодаря. Давам думата за становище на трета комисия?

Г-н Димчо Киряков – Положително становище.

Г-н Мариян Драшков - Имате думата за изказвания... Няма желаещи. Преминаваме към гласуване.

ГЛАСУВА СЕ:

“за” – 11 гласа; “против” – няма; “въздържали се” – няма

Общинския съвет прие

Р Е Ш Е Н И Е

№32

На основание чл. 21, ал. 1, т. 12 и ал. 2, във връзка с чл. 27, ал. 3 и чл. 44, ал. 5 от ЗМСМА, Общински съвет Иваново РЕШИ:

**Приема** Програма за управление на Кмета на Община Иваново за мандат 2023-2027 година.

ПО ТРЕТА ТОЧКА:

Г-н Мариян Драшков – Докладна записка №497 относно Продажба на имот № 504.319 по плана на новообразуваните имоти по § 4 ал. 6 от ПЗР на ЗСПЗЗ за с. Пиргово, местност „Одяланика/ Капаклийка“, общ. Иваново, обл. Русе, на собственик на законно построена върху имота сграда. Давам думата на г-н Градев за становище на втора комисия?

Г-н Николай Градев – Разгледахме докладната записка на заседание на постоянните комисии, втора комисия сме с положително становище.

Г-н Мариян Драшков – Благодаря. Давам думата за становище на трета комисия?

Г-н Димчо Киряков – Положително становище.

Г-н Мариян Драшков – Благодаря. Давам думата за становище на първа комисия?

Г-н Никола Пеков – Подкрепяме докладната записка.

Г-н Мариян Драшков - Имате думата за изказвания... Няма желаещи. Преминаваме към поименно гласуване.

ГЛАСУВА СЕ:

|  |  |  |
| --- | --- | --- |
| **№** | **Име, презиме, фамилия** | **Гласувал** |
| 1. | Айгюле \*\*\*\*\*\* Мехмедова | - |
| 2. | Айсел \*\*\*\*\*\*\* Палова | за |
| 3. | Георги \*\*\*\*\*\*\*\* Бодуров | за |
| 4. | Димчо \*\*\*\*\*\*\* Киряков | за |
| 5. | Емил \*\*\*\*\*\*\*\*\* Братованов | - |
| 6. | Ивайло \*\*\*\*\*\*\* Христов | за |
| 7. | Ивалинка \*\*\*\*\*\*\*\* Цанкова | за |
| 8. | Калоян \*\*\*\*\*\*\* Кънев | за |
| 9. | Мариян \*\*\*\*\*\*\*\* Драшков | за |
| 10. | Никола \*\*\*\*\* Пеков | за |
| 11. | Николай \*\*\*\*\*\*\*\*\*\* Градев | за |
| 12. | Росица \*\*\*\*\*\*\*\*\* Кирова | за |
| 13. | Теодор \*\*\*\*\*\* Тодоров | за |

“за” – 11 гласа; “против” – няма; “въздържали се” – няма

Общинския съвет прие

Р Е Ш Е Н И Е

№33

На основание чл. 21, ал. 1, т. 8 и ал. 2 във връзка с чл. 27, ал. 4 и ал. 5 от Закона за местното самоуправление и местната администрация (ЗМСМА), чл. 35, ал. 3 и ал. 6 и чл. 41, ал. 2 от Закона за общинската собственост (ЗОС), чл. 52, ал. 1 и чл. 53, ал. 1 от Наредба № 10 за реда на придобиване, управление и разпореждане с имоти и вещи – общинска собственост на община Иваново, област Русе, Общински съвет Иваново РЕШИ:

**1. Дава съгласие** да бъде извършена продажба на имот №504.319 по плана на новообразуваните имоти по § 4, ал. 6 от ПЗР на ЗСПЗЗ, с. Пиргово, общ. Иваново, одобрен със Заповед № 9500-361/30.06.2008 г. на Областен управител на област Русе, местност „Одяланика/Капаклийка“, с площ от 0.787 дка., начин на трайно ползване: Вилни зони. Имотът е земя по „Параграф 4“ – застроен, при граници и съседи: север - имот №504.320 – Параграф 4, изток - имот №504.323 – улица, юг - имот №504.331 – улица, запад - имот №504.318 – Параграф 4 и имот №504.317 – Параграф 4. За имота е съставен Акт за частна общинска собственост № 2579/25.10.2023 г., вписан в Служба по вписванията – Русе под вх. рег. № 13328/02.11.2023 г., акт №160, том 36, дело №7322, ДВР №12958, на собственика на законно построена върху имота сграда.

**2. Определя** **продажна цена** на имота описан в т. 1, въз основа на пазарната оценка, изготвена от инж. Сия Михайлова – независим оценител на недвижими имоти, сертификат № 100100176/14.12.2009 г. на Камарата на независимите оценители в България в размер на **3 250,00 лв. (три хиляди двеста и петдесет лева)** без ДДС.

**3. Определя** 30 на сто от постъпленията от продажбата на имота да се използват за финансиране на изграждането, за основен и текущ ремонт на социалната и техническата инфраструктура на с. Пиргово, общ. Иваново, обл. Русе.

**4. Дава съгласие** да бъде допълнена Годишната програма за управление и разпореждане с имоти – общинска собственост на Община Иваново за 2023 г., в раздел III, буква Г.

**5. Възлага** на Кмета на Общината въз основа на влязлото в сила решение да издаде заповед и сключи договор, на основание чл. 35, ал. 6 от Закона за общинската собственост и да предприеме необходимите действия по изпълнението му.

ПО ЧЕТВЪРТА ТОЧКА:

Г-н Мариян Драшков – Докладна записка №499 относно Вземане на решение за определяне на пазарна цена и провеждане на търг с тайно наддаване за продажба на имот №504.233 по плана на новообразуваните имоти по §4, ал.6 от ПЗР на ЗСПЗЗ на с. Пиргово, общ. Иваново, обл. Русе. Давам думата на г-н Градев за становище на втора комисия.

Г-н Николай Градев – Разгледахме докладната записка на заседание на постоянните комисии, втора комисия сме с положително становище.

Г-н Мариян Драшков – Благодаря. Давам думата за становище на трета комисия?

Г-н Димчо Киряков – Положително становище.

Г-н Мариян Драшков – Благодаря. Давам думата за становище на първа комисия?

Г-н Никола Пеков – Подкрепяме докладната записка.

Г-н Мариян Драшков - Желаещи да се изкажат?... Няма. Преминаваме към поименно гласуване.

ГЛАСУВА СЕ:

|  |  |  |
| --- | --- | --- |
| **№** | **Име, презиме, фамилия** | **Гласувал** |
| 1. | Айгюле \*\*\*\*\*\* Мехмедова | - |
| 2. | Айсел \*\*\*\*\*\*\* Палова | за |
| 3. | Георги \*\*\*\*\*\*\*\* Бодуров | за |
| 4. | Димчо \*\*\*\*\*\*\* Киряков | за |
| 5. | Емил \*\*\*\*\*\*\*\*\* Братованов | - |
| 6. | Ивайло \*\*\*\*\*\*\* Христов | за |
| 7. | Ивалинка \*\*\*\*\*\*\*\* Цанкова | за |
| 8. | Калоян \*\*\*\*\*\*\* Кънев | за |
| 9. | Мариян \*\*\*\*\*\*\*\* Драшков | за |
| 10. | Никола \*\*\*\*\* Пеков | за |
| 11. | Николай \*\*\*\*\*\*\*\*\*\* Градев | за |
| 12. | Росица \*\*\*\*\*\*\*\*\* Кирова | за |
| 13. | Теодор \*\*\*\*\*\* Тодоров | за |

“за” – 11 гласа; “против” – няма; “въздържали се” – няма

Общинския съвет прие

Р Е Ш Е Н И Е

№34

На основание чл. 21, ал. 1, т. 8 и ал. 2 във връзка с чл. 27, ал. 4 и ал. 5 от Закона за местното самоуправление и местната администрация (ЗМСМА), чл. 35, ал. 1, във връзка с чл. 41, ал. 2 от Закона за общинската собственост (ЗОС) и чл. 68, ал. 1, във вр. с чл. 72 от Наредба № 10 за реда на придобиване, управление и разпореждане с имоти и вещи – общинска собственост на община Иваново, област Русе, Общински съвет Иваново РЕШИ:

1. **Дава съгласие** за обявяване на публичен търг за продажба на недвижим имот – частна общинска собственост, представляващ имот №504.233 по плана на новообразуваните имоти по § 4, ал. 6 от ПЗР на ЗСПЗЗ на с. Пиргово, общ. Иваново, обл. Русе, одобрен със Заповед № 9500-361/30.06.2008 г. на Областен управител на област Русе, местност „Одяланика/Капаклийка“, с площ от 0.568 дка., начин на трайно ползване: Вилни зони – незастроен, при граници и съседи: улица, имот №504.231 – Параграф 4, имот №504.232 – Параграф 4, имот №504.235 – Параграф 4, имот №504.234 – Параграф 4, землищна граница, имот №504.230 – Параграф 4. За имота е съставен Акт за частна общинска собственост № 2589/29.11.2023 г., вписан в Служба по вписванията – Русе под вх. рег. № 14884/04.12.2023 г., акт № 191, том 39, дело №8206, ДВР № 14478.

2. На основание чл. 41, ал. 2 от ЗОС **определя** пазарна цена за имота, въз основа на пазарната оценка, изготвена от инж. Сия Михайлова, притежаваща сертификат за оценителска правоспособност с рег. № 100100176 от 14.12.2009 г. за оценка на недвижими имоти, издаден от Камарата на независимите оценители в България, в размер на **2 780,00 (две хиляди седемстотин и осемдесет лева)** без ДДС, която се приема за начална цена при провеждане на публичния търг за продажба на имота.

3. **Определя** вида на търга – с тайно наддаване по реда на чл. 74 от НРПУРИВОбС.

4. **Определя** 30 на сто от постъпленията от продажбата на имота да се използват за финансиране на изграждането, за основен и текущ ремонт на социалната и техническата инфраструктура на с. Пиргово, общ. Иваново, обл. Русе.

5. **Дава съгласие** да бъде допълнена Годишната програма за управление и разпореждане с имоти – общинска собственост на Община Иваново за 2023 г.

6. **Възлага** на Кмета на Общината след влизане в сила на решението да предприеме необходимите действия по изпълнението му.

ПО ПЕТА ТОЧКА:

Г-н Мариян Драшков – Докладна записка №501 относно Изменение и допълнение на Решение №16 по Протокол № 3/07.12.2023 г. на Общински съвет Иваново. Давам думата на г-н Градев за становище на втора комисия?

Г-н Николай Градев – Не сме доогледали и видели че липсват 30-те процента, положително становище.

Г-н Мариян Драшков – Благодаря. Давам думата за становище на трета комисия?

Г-н Димчо Киряков – Положително становище.

Г-н Мариян Драшков – Благодаря. Давам думата за становище на първа комисия?

Г-н Никола Пеков – Положително становище.

Г-н Мариян Драшков – Има ли желаещи да се изкажат? … Няма. Преминаваме към поименно гласуване.

ГЛАСУВА СЕ:

|  |  |  |
| --- | --- | --- |
| **№** | **Име, презиме, фамилия** | **Гласувал** |
| 1. | Айгюле \*\*\*\*\*\* Мехмедова | - |
| 2. | Айсел \*\*\*\*\*\*\* Палова | за |
| 3. | Георги \*\*\*\*\*\*\*\* Бодуров | за |
| 4. | Димчо \*\*\*\*\*\*\* Киряков | за |
| 5. | Емил \*\*\*\*\*\*\*\*\* Братованов | - |
| 6. | Ивайло \*\*\*\*\*\*\* Христов | за |
| 7. | Ивалинка \*\*\*\*\*\*\*\* Цанкова | за |
| 8. | Калоян \*\*\*\*\*\*\* Кънев | за |
| 9. | Мариян \*\*\*\*\*\*\*\* Драшков | за |
| 10. | Никола \*\*\*\*\* Пеков | за |
| 11. | Николай \*\*\*\*\*\*\*\*\*\* Градев | за |
| 12. | Росица \*\*\*\*\*\*\*\*\* Кирова | за |
| 13. | Теодор \*\*\*\*\*\* Тодоров | за |

“за” – 11 гласа; “против” – няма; “въздържали се” – няма

Общинския съвет прие

Р Е Ш Е Н И Е

№35

На основание чл. 21, ал. 1, т. 8 и ал. 2, във връзка с чл. 27, ал. 4 и ал. 5, във връзка с чл. 52, ал. 5, т. 2 от ЗМСМА, чл. 14, ал. 7 от Закона за общинската собственост (ЗОС), чл.68, ал.1, във връзка с чл.32, ал.3 от Наредба №10 за реда за придобиване, управление и разпореждане с имоти и вещи – общинска собственост (НРПУРИВОбС), чл.2 и чл.3, ал.1 от Наредба №2 за базисните (начални) цени на обекти със стопанско и административно предназначение – общинска собственост (НБЦОСАПОбС), Общински съвет Иваново РЕШИ:

Изменя и допълва Решение № 16 по Протокол №3 от заседание на Общински съвет Иваново, област Русе, проведено на 07.12.2023 г**., както следва:**

**Допълва решение № 16 по Протокол №3 от заседание на Общински съвет Иваново, област Русе, проведено на 07.12.2023 г. с нова т.6 със следния текст:**

**6. Определя** 30 на сто от постъпленията от наем на имота да се използват за изпълнение на дейности от местно значение в с. Щръклево, общ. Иваново, обл. Русе.

**Досегашната т. 6 става т.7.**

ПО ШЕСТА ТОЧКА:

Г-н Мариян Драшков – Докладна записка №511 относно Одобряване на План - сметката за приходи и разходи за такса битови отпадъци през 2024 г. на община Иваново. Давам думата на г-н Пеков?

Г-н Никола Пеков – Спазени са основните принципи, хубавото е че няма да има увеличение, а са запазени същите такси като за 2023 година. Предлагаме решението да бъде прието, както е в проекта.

Г-н Мариян Драшков – Благодаря. Давам думата за становище на втора комисия?

Г-н Николай Градев – Втора комисия подкрепяме докладната записка.

Г-н Мариян Драшков – Благодаря. Давам думата за становище на трета комисия?

Г-н Димчо Киряков – Положително становище.

Г-н Мариян Драшков - Имате думата за изказвания…

Г-н Георги Миланов – Уважаеми г-н Председател, уважаеми общински съветници, колеги кметове, доста сме разисквали този проблем назад в годините. Наблюдаваме, че в доста общини има ръст, вдигат или таксите, или промилите… различни варианти, но се увеличават. Мисля, че ние трябва да запазим този налог към момента без промяна, но това всичко искам да кажа, че зависи от нас. Единствената ни цел е да намалим обема на битовите отпадъци. А то битови – всеки си прави каквото иска, слагат даже и чувалчета със строителни отпадъци. Отначало като ги сложихме тези контейнери по-малките нямаше толкова чували… хората ми казват: „Ама той кмета ми каза така…“ Не знам кой на кого и какво е казвал, но е много важно хората да си прецизират отпадъка като изхвърлят. Най-вероятно от 01.01.2024 г. ще започне вече и да се тегли, да не остане някой изненадан. Има достатъчно неща, които могат да се направят, особено в селските дворове, свързано със зелените маси – да се компостират, а не да се слагат в чували или в контейнера. До края на годината трябва да започне анаеробната инсталация, която в момента се изгражда на регионалното депо от всички общини, които сме членове на регионалното депо – Общини Русе, Иваново, Сливо поле, Вятово и Тутракан. За целта ще се поставят контейнери по населените места за събиране на зелените маси, тогава вероятно няма да има такова хвърляне, но пак се и съмнявам, тъй като безотговорността на хората към този проблем е огромна. Никой не иска да се замисли за стотни от секундата малко да прецизира самия отпадък. В момента се е случвало да се напълнят контейнерите за разделно събиране и да не се вдигнат веднага, но долу горе се случват нещата, нямахме договор, действахме на добри начала до момента, но сега сме подготвили вече и върви процедура. Ще поставим контейнери за строителни отпадъци, но пак да отбележа – не са свързани с масово строене, а просто ако някой е решил да прави нещо частично вкъщи и има например една чантичка строителни отпадъци. Това е което трябва да се обяснява на хората, ние сме правили и до сега много разяснителни кампании, всеки един трябва да отговаря за собственото си изхвърляне на боклук, собствените си килограми, които изхвърля. За това и минахме на методиката – каквото изхвърляш, това и плащаш и махнахме големите контейнери. А и вече навсякъде се заговори, от 2025 година, януари месец, влиза 100%. Има три методики – на количество изхвърлен отпадък, на количество спрямо броя и вместимостта на съдовете, и на брой ползватели в домакинство. В селата мисля, че ще е масово на изхвърлен килограм, но пак трябва да разяснявате на хората и всеки един да прецизира отпадъците си и да не превръщаме селата си в сметища. Защото накрая където и да са тези отпадъци, парите няма от къде да дойдат, пак от тази сметка ще бъде. Дали ще пратим техника, която да почисти и изхвърли на регионалното депо или някой ще има съзнание и ще отиде при кмета и ще каже какъв отпадък има и да предприеме необходимите действия е много отговорно от страна на жителите. Трябва да се комуникира с всички хора и да се разяснява, че ние живеещите в селото имаме не само права, а и задължения като това за прецизирането на отпадъци. Наблюдавам, че вече във всички села има групи които си пишат, защо не пишат като видят че някой някъде изхвърля нерегламентирано?! Нека да напишат. В Нисово има много значим пример, в края на селото имаше изхвърлени едни отпадъци, цялата група си споделиха, че това е неправилно и спряха да се хвърлят. Сега още има на мястото пръст, но това не е замърсител, най-големия замърсител са чантички, кесийки, пластмаси. Нека се изхвърлят разделно, пак казвам до сега вдигането беше на добра воля, вече ще имаме договор и ще се вдигат веднъж месечно, ако има проблем – кметовете да сигнализират.

Мое виждане е, в момента в който влезе и анаеробната инсталация, ние в никакъв случай не можем да я задоволим като капацитет. Притесненията са ми, че нямаме толкова суровина, която да даваме на анаеробната инсталация – животинска и растителна маса. Когато влязат контейнерите с растителни и животински отпадъци, това още ще намали желанието някой да си изхвърля отпадъците на безразборни места. Пластмаса, стъкло, животински, растителни… и то в един момент кое е битов… Пак казвам, отговорността не е само на кметовете, а и на общинските съветници относно разяснителната кампания, всички ние трябва масово да го правим. Когато всичко това се случи, аз не виждам в тези контейнери за битови отпадъци какво ще остане да се изхвърля, тъй като по-голямата част ще е изхвърлена в съответния вид контейнер било то за стъкло, пластмаса и т.н. Единствения начин е този, за да запазим този същия налог, а за да запазим налога, трябва да слезем от 3000 тона в момента, на 1500-1600 тона. Това да е реалното, което ние ще изхвърляме на депото като махнем едни 40%, които ще бъдат от това което в момента се нарича сепарираща инсталация. За това пак казвам, много е важно на хората да им се разяснява и обяснява, че изхвърлянето на безразборни отпадъци и чантички по банкети, точно говори за манталитета на човека. Тези чантички съм анализирал, понеже съм и хващал, че ги изхвърлят хората, които имат малко повече мнение за себе си от това, което са. Благодаря ви за разбирането, всичко това е важно, за да не подлагаме общината на стрес и да има нужда да се увеличава облога. Като влезе това от 2025 година кой каквото изхвърля, това ще си плаща. Има хора, които казват че имат пари и ще си изхвърлят както искат, дават им се по два по три контейнера и така. Няма лошо. Въпросът е за масово потребление, за масовото население цената да остане достъпна. Виждате че всичко се увеличава, имаме в момента възможност да увеличим облога, но нямаме нужда предвид сметките които виждате. Малко е нужно, малко да даде всеки от себе си, за да бъде добър края. Пожелавам си го да се замисляме сериозно по този въпрос и като сядаме с приятели и познати, като влизаме във форуми и навсякъде, много е важно да се разяснява, да се говори за това. Защото не е никак трудно, всичко е въпрос на самосъзнание и самоконтрол. Големи хора сме, не сме деца, за да трябва някой да ни контролира. Благодаря ви!

Г-н Мариян Драшков – Дружи желаещи да се изкажат?....Няма. Преминаваме към поименно гласуване.

ГЛАСУВА СЕ:

|  |  |  |
| --- | --- | --- |
| **№** | **Име, презиме, фамилия** | **Гласувал** |
| 1. | Айгюле \*\*\*\*\*\* Мехмедова | - |
| 2. | Айсел \*\*\*\*\*\*\* Палова | за |
| 3. | Георги \*\*\*\*\*\*\*\* Бодуров | за |
| 4. | Димчо \*\*\*\*\*\*\* Киряков | за |
| 5. | Емил \*\*\*\*\*\*\*\*\* Братованов | - |
| 6. | Ивайло \*\*\*\*\*\*\* Христов | за |
| 7. | Ивалинка \*\*\*\*\*\*\*\* Цанкова | за |
| 8. | Калоян \*\*\*\*\*\*\* Кънев | за |
| 9. | Мариян \*\*\*\*\*\*\*\* Драшков | за |
| 10. | Никола \*\*\*\*\* Пеков | за |
| 11. | Николай \*\*\*\*\*\*\*\*\*\* Градев | за |
| 12. | Росица \*\*\*\*\*\*\*\*\* Кирова | за |
| 13. | Теодор \*\*\*\*\*\* Тодоров | за |

“за” – 11 гласа; “против” – няма; “въздържали се” – няма

Общинския съвет прие

Р Е Ш Е Н И Е

№36

На основание чл.21, ал.1, т.7 и ал. 2, чл. 27, ал. 4 и ал. 5 от Закона за местното самоуправление и местната администрация (ЗМСМА), чл. 66 и чл. 67 от Закона за местните данъци и такси (ЗМДТ) и във връзка с чл.39, ал.1 от Наредба №1 за определянето и администрирането на местните такси и цени на услуги в Община Иваново, Общински съвет Иваново РЕШИ:

**I.Одобрява план – сметка за всяка дейност, включваща необходимите разходи по поддържането на чистотата на територията на Община Иваново за 2024 г., както следва:**

**1. Приходи - 1451308лв.**

1.1. Преходен остатък от 2023 г.- 669840 лв.

1.2. Приходи от такса битови отпадъци (ТБО) - 528369 лв.

1.3 Възстановени отчисления по чл.60 и чл.64 за 2022г. 146596 лв.

1.4 Възстановени отчисления по чл.64 за 2019г. 106503 лв.

**2**. **Разходи от такса битови отпадъци (ТБО) - 1451308лв.**

в това число:

2.1. За сметосъбиране и извозване на смесени битови отпадъци - 314640 лв.

2.2. За разделно събиране и транспортиране на битови отпадъци –21600 лв.

2.3. За поддържане и експлоатация на депа за битови отпадъци - 325607 лв.

2.4. За изграждане на сепарираща инсталация за битови отпадъци -

517461 лв.

2.5. За поддържане чистота на обществени територии - 272000 лв.

**II. Приема план – сметка по населени места съгласно Приложение №5.**

ПО СЕДМА ТОЧКА:

Г-н Мариян Драшков – Желаещи да се изкажат?... Не виждам. Следващото заседание на Общински съвет – Иваново ще бъде на 25.01.2023 г. (четвъртък) 11,00 ч., заседание на постоянните комисии на 18.01.2023 г. (четвъртък) 9,00 ч.

Поради изчерпване на дневния ред заседанието бе закрито.

Настоящият протокол е съставен в четири еднообразни екземпляра и съдържа 14 (четиринадесет) листа и 81 (осемдесет и един) листа, внесени за разглеждане и разгледани в заседанието.

**МАРИЯН ДРАШКОВ /П/**

*Председател Общински съвет Иваново*